
| La inceputul anilor '501 in zona ARCUL UI G ARPATIC numită in vechime TARA WO 
| REPUBLICA VRANCEI, a avut loc cea mai amplă răzmeriță din ROMANIA impotri 
| 


bolşevice, când au fost antrenați zeci de sate de pe Valea Putnei, a Zăbalei şi Şuşiţei W 


IN MEMORIA VRÂNCENILOR CARE 
AU CAZUT IN LUPTELE DIN MUNTI 


Celula zace iarăşi goală 
| doar intunericul gi lanţul au rămas. 
Parcă de-un veac aştept să se ivească zorii 
În VECHIUL TURN ca-n fiecare seară 
PASĂREA NOPŢII cobeşte solitară. 


Bătrâni din Nereju 


„Ei au murit prin ogoare şi râpi şi prin şanţurile drumurilor, fără cruci la căpătâi. fără 
= nume, fără lacrimi, fără glas cu clopote, fără cântec de Veşnica - Pomenire” 


ÎI nvăluite într-o lumină orbitoare şi ciudată 
VASILE PÂRVAN Ca din vechile icoane fantomele coboară 
Sunt cei care au căzut în lupte altădată 

" Mă sperie ce văd şi mă-nfioară. 


| Q trecere de-o clipă sunt NEAMURILE toate 
t i şi la soroc, când la judecată se vor înfățișa. 
Al meu va sta cu fruntea sus, 
E pe PĂMÂNTn- -a făcut decât să îndeplinească voia Ta 
a Sir Peg mare PRZE gel Pt RUR 


faranci din Vrancea, vrednice urmaşe ale răzeşilor 


I 


Sătui de vreme rea, posomorâtă, 

Se mai îndură Cerul câteodată 

Să ne trimită şi câte-o zi de soare blând transfigurata, 
Când nu se mai aude tropot de copite, 

Şuier de săgeți şi urlete de gloată. 


De n-ar mai fi o zi ca asta, 

Ce pare coborâtă de pe alt tărâm, 

S-ar scufunda în desnădejde omul 

Şi țarina pârloagă ar rămâne 

Şi nu ar mai rodi nici pomul: 

N-ar mai avea răgaz de închinat 

Şi ar muri şi «veşnicia care s-a născut la sat». 


Dar pacea pentru noi e fum amagitor, 
Veac după veac, din tată în fiu, 

Ne urmărim destinul milenar: 

Când se aprinde focul la hotar 

Şi vestea către Ţară îşi ia zborul 
Prefacem iute în arsenal de luptă 
Unealta: sapa, coasa şi toporul. 


Ya 


„Măriei Sale Stefan cel Mare, 


binecuvântat de Papa de la Roma ca Atlet al lui Hristos şi neînfricat apărător al Creştinătăţii- 


FI 


Mare Domn şi mare Sfânt, 

lasă totul la pământ 

Că ne-a năpădit din nou păgânul 
Şi din nou in Tara Vrancei 

plâng şi codrii şi românul. 


De când au năvălit puhoi 
hoardele din Răsărit la noi, 
ba pe jos, ba de-a călare, 
nespălaţi 

şi nemâncaţi 

şi ca naiba de spurcaţi, 
Munţii dăruiţi de Tine. 

Nu mai au nici o scăpare, 
Codrii-s mistuiti de flăcări, 
Noi de jale şi durere, 

Că suntem la grea încercare 
Şi n-avem nici o putere. 


Urcă-te degrabă-n şea 
Calcă văi, calcă câmpie 
Şi ne scapă de urgie. 
Ascultă-ne Măria Ta, 
Că şi noi te-am ascultat, cândva, 
Vara pe la SÂNTĂMĂRIE, 
Când erai şi Tu la ananghie. 


m zii 


IE 


Din munții noştri noi am făcut sălaşe pentru Zei 
Cu vârfuri mai semete ca OLIMPUL, 

Mai bogate în har şi mai cu temei, 

Ca să strălucească şi să înfrunte timpul. 


Că asta i-a fost vrerea lui ZAMOLXIS. 
să ne urcăm mai sus, mai către Cer, 

Ca să ne împărtăşim noi primii din lumină 
şi să le-o dăm şi altora dacă ne-o cer. 


Ce altă minte ar gândi mai cu tărie 
şi cine altul Te-ar putea sluji, 

Când noi din veac zidim o tara 

şi-i punem morţii noştri temelie. 


Vestalele fecioare te aşteaptă în tintirim 
Cu focul sacru de pe alt tărâm furat. 
E poarta Ţării DOAMNE descuiata 

să poţi intra în grabă şi să te slăvim. 


Mariei Hanţa de la Soveja 


IV 


Destinul ei? Aşa a fost să fie: 

să nu-i mai intre în casă pețitori, 
nici să-i apară mirele în prag 

Ca să-i dea inelul pentru cununie. 


Când apele vuiesc şi se mişcă munţi 
şi tulnicele anunţă marea cavalcadă, 
Cea mai sfântă nuntă dintre nunţi 

e să te cununi cu moartea din baladă. 


Când mişcă frunza în codrul adormit 

Şi fluierul s-aude doinind pe deal la stână 
Luceafărul cu luna-i logodit 

Şi ŢARA VRANCEI cu Cerul se împreună. 


Ea tot mai speră: E în aşteptare, 

să intre în celulă un SOL trimis de SUS, 

să-i pună o-ntrebare şi să-i dea răspuns: 
Dacă mai există Ţara ei sau nu sub Soare. 

O linişte de cimitir pluteşte peste sate, 

de n-ar exista câinii ca să latre. 

N-ai crede că-i aevea, ci un vis urât se află la mijloc. 
Că viaţa în ŢARA MIORIŢEI s-a oprit în loc. 


Nici clopotele nu se mai aud, 

Nici candela nu mai arde în casă. 

Un Dumnezeu nemilostiv şi crud 

a răstignit o Jară Sfântă care ii este credincioasă. 


Seara tălăngile nu mai răsună. 

Nici doina fluierului, nici chiotul zglobiu. 

Doar câinii strânşi în haită se mai zgâiesc la lună 
şi continuă într-una să urle a pustiu. 


Ce te doare, e să vezi în crucea nopții 
Câte-o fantomă cu paşii indecişi. 

Cum îşi plânge fără lacrimi MORŢII. 

Că-i singurul rămas în viaţă dintre cei ucişi. 

VI 


Ducem ca SISIF în cârcă PIETROIUL 

greu cât un munte ca Negoiul 

Când unul dintre noi să-l ducă nu mai poate 
apar din umbră zeii şi-i dau brânci din spate. 


Privim cu ochii ingroziti genunea, 
coboram gi urcam spre nicaieri. 

Dar noi tot mai aşteptăm minunea 

să scăpăm de zei dementi, batjocoritori. 


Ne-au lăsat numai pielea şi osul, 
rânjesc şi ne vorbesc cu frumosul... 
distrându-se şi bătându-şi joc de noi: 
«Nu mai aveţi de îndurat 

decât pân-la VREMEA de-APOl». 


O. zei smintiţi, cu absurda voastră legiuire, 
născută în nepământene şi obscure vagauni, 
«Clementa nu vă cerem, nici iertaciuni 

Vom înălța doar spre ceruri rugăciuni». 


Că Dumnezeul nostru 

ne-a scos cândva din beznă la lumină 

iar voi sunteţi doar pulbere şi tina: 

Nu-i speranţă neimplinita, nu-i nici vis, 
Arhanghelul la noapte vă va prăvăli în abis. 


VII 


N-i-i plină ochi istoria de ieri: 

de vânzători de frate, de trădări, 

de IUDE n-am scăpat nici noi, 

de când i-am declarat lui ANTICRIST război. 


me a 


Azi râd în sinea lor, pe stradă, 

râs vulgar, râs provocator, 

Că le-a rămas pe mână CETATEA pradă. 
fără lege, nici judecător. 


De-atunci s-a întețit lupta fratricida 

şi ura cu blestem amestecată, 

de-atunci a devenit lumea de măcel avidă 
şi de sângele vărsat ca niciodată. 


Dar vom asedia CETATEA mincinoasă 

şi-i vom pune foc purificator, 
| să ardă mistuită de catran şi de pucioasă, 
t ca SODOMA să dispară pentru vecii vecilor. 


Apoi din cântece de bucurie 
şi din elanuri fără leac, 

alta să zidim din temelie, 
Solidă, să dureze peste veac. 


„La Valea Albă a pierit floarea boerimii moldovene“ 


Cronicarul 


La fiecare PAŞTI de SĂPTĂMÂNA MARE, 

retras la mânăstire printre sfinţii din altare, 

se spovedeşte VOEVODUL cuprins de remuşcare 
şi cere în genunchi umil iertare: 


«E vina mea că Dumnezeu a vrut să fiu învins 
Că singur m-am lăsat de patimă cuprins 

M-am adresat SCHIMNICILOR din Chilii 

şi spus-a lor mi-a dat nădejde şi tării. 


Chiar maica mea mi-a dat sfat în miez de noapte 
că-i mai frumos şi creştineşte să mori pentru dreptate: 
Lovind duşmanul, Cetăţii tale îi dai puteri 

şi tu devii exemplul şi speranţa unei ÎNVIERI. 


E datoria noastră a fiecărui ins 
cu sfinţenie să respectăm ceea ce din leagăn am deprins: 
C-aşa-i de când e lumea lume, 

să porți cu tine până la mormânt un chip şi-un nume: 
Că PĂMÂNTUL nostru igi are LEGEA lui 
şi nu-i este îngăduit s-o încalce nimănui». 


IX 


Ni-i sufletul ca negura ce se vede in zare 
ca un amurg de soare prabugit, 

apar pe cer doar stele căzătoare 

şi câte un biet înger răstignit. 


Se răspândise vestea printre noi, 

apoi pe dealuri şi prin sate şi prin văi, 

că i-ar fi prins pe-ai noştri şi i-ar fi dus la moarte, 
Judecători cu suflete de piatră, nedrepţi şi răi. 


Trec zilele şi lunile şi anii 

şi în lume ca roua dimineţii toate trec, 

dar de uitat nu ne-am uitat duşmanii 

şi nici pe morţii noştri care nu se mai întorc. 


Degeaba vrei Tu Doamne, 

cu slava Ta să ne mangai, 

în sinea noastră lacrima-i fierbinte 
de sărutul morţii cel dintâi. 


Se va umple cerul de lumină iară, 
când mult aşteptata pace din nou va fi instaurată, 
dar suferinţa noastră pentru Neam şi Ţară, 
Va rămâne o rană în veci nevindecată. 


x 


Aici ne-au vrut duşmanii căpcăuni 
- în ura lor turbată pentru noi - 

prin grote ascungi, prin văgăuni, 
nepământeană lume de strigoi. 


Nu-i ochi în stare să străpungă 
bezna care s-a lăsat în jur. 

Doar pentru-o clipă luna o alungă, 
cu chipul ei rotund şi pur. 


Când strecurate prin tufişuri, 
jivinele ne dau târcoale, 

Fiorii morţii ne trezesc din visuri 
şi punem mâna pe pistoale. 


Când cerbii vor veni la râu, 

ca în fiecare dimineaţă să se-adape, 
Noi vom surâde şi ne vom face cruci, 
C-am mai trecut cu bine înc-o noapte. 


XT 


ł „Nu ne-au lăsat decât piatră pe piatră 
şi dreptul de-a ofta, 
şi cenuşa din vatră. 
N-au decât şi cenuşa să ne-o ia, 
că noi tot nu mai avem ce face cu ea. 


Ne fuge parcă pământul de sub noi, 

nu ne mai simţim parcă pe lumea asta, 
parcă am aştepta Vremea de Apoi, 

atât de mult s-a întins peste Ţară năpasta. 


Pe unde odinioară ne era casa, 

vezi pretutindeni urme de pârjol 

şi prin grădină nici un pom, 

Mai şuieră doar vântul ca-n Zilele Facerii, 
când de nicăieri nu s-auzea tipenie de om. 

Rătăcind prin munți, pribegi, 

aşa ne prinse iarna, înotând prin zloată: 
Vom mai renaşte noi oare 

din cenuşa noastră proprie vreodată? 


NII 


«Prin HRISOV DOMNESC vă dau în stăpânire, 
munţii toţi din jur cu drept de moştenire, 

cu însorite plaiuri străbătute din belşug de ape, 
Unde vin pe furiş sălbătăciuni să se adape. 


A voastră-i Vrancea, cu tot ce are mai mănos, 

cu care se făleşte TARA mea de SUS şi cea de JOS 
şi vreau ca omul în cuprinsul ei, 

Să nu mai aibă parte de stăpâni mişei. 


Mi-i sufletul plin de bunătate, 

dar nu mă dau în lături cu spada să împart dreptate, 
Eu sunt nazuinta voastră spre mai bine, 

Şi pentru voi mă rog şi fac închinăciune. 


Am de spus atâtea şi nimic a cere, 

ştiu că aşteptaţi şi voi ca şi mine MAREA ÎNVIERE, 
ştiu că gândurilor mele vâlvătăi de foc, 

O să le găsiţi în sufletele voastre loc: 


Când tulnicele vor suna prelung pe văi 
şi focurile se vor aprinde în depărtare, 

să ştiţi că s-a iscat furtuna la hotare, 

iar voi cu mic cu mare, 

să alergati cât nu e prea târziu. 

Că vreau să izbim duşmanul cu putere 
şi să-l prindem la strâmtoare 
cât mai este încă viu». 


XT 


Din văgăuni de munți s-au adunat la SFAT, 
că le-au plecat în grabă flăcăii toți din sat: 
Se deslantuise vijelia la hotare 

şi VODĂ se afla la grea încercare. 


Răsăreau stelele, una câte una, 
stătuse vântul: 

a stat şi ploaia, 

apoi a răsărit şi luna. 

Pe COZA, sus, strălucea lumina, 
iar pe prispă torcea din caier, 
TUDORA VRANCEOAIA, 
vrednică, inteleapta, 

icoană vie, 

desprinsă parcă din Mitologie. 


Ea l-a văzut pe Vodă în vis: 

Era ca un ARHANGHEL coborât din PARADIS, 
sta drept în şea pe cal călare 

şi duşmanii săi se îmbulzeau să-i ceară îndurare. 


Apoi a venit şi ziua cu ospăț şi desfătare, 
când liniştea în ŢARĂ iarăşi s-a lăsat 

şi VODĂ după datină străveche, 

Un nou lăcaş de închinăciune a înălţat. 


Avură loc de la CRĂCIUN la POSTUL MARE, 
şi în vară iarăşi pe la SÂNZIENE, 

nunţi feerice cu DAR şi ZESTRE, 

Cu FEŢI FRUMOŞI şi ILENE COSANZENE. 


Vor dispare Regi şi Împărați sub soare 
Dar legendele vor rămâne în veci nepieritoare. 


XIV 


Muntele ne-a fost din totdeauna, 
ori TEMPLU sacru ori CETATE, 
ori loc tainic pentru rugăciuni, 

ori adăpost pentru cei.ce vor 

Un strop de libertate. 


Tu, DOAMNE, ce planuri ai avut, 
învăluite în mister ca de-atâtea ori, 
în PEŞTERA sordidă să se nască, 
FIUL TĂU printre păstori? 


Pe munte, mai apoi ISUS, 

se urcă cu INVATACEII SĂI, 

să le vestească VESTE NOUĂ 
deopotrivă şi celor buni şi celor răi. 


Stă scris în vechile SCRIPTURI, 

să urce unde vulturul străpunge zarea, 
departe de tumultul mulțimilor imunde, 
spre a-şi desăvârşi în linişte LUCRAREA. 


S-a urcat şi pe TABOR, 
în plină vară, 

unde are loc miracolul TRANSFIGURĂRII 
Şi pe Golgota, 

când FARISEI şi SADUCHEI, 

Au hotărât să-l dea CRUCIFICĂRII. 


AV 


Care tâlhar 

şi-a găsit culcuş la noi în coşar? 
Ce piază rea 

se ţine scai de tara mea? 


Mama nu mai ştie să descante cum ştia: 
Altădată doar cu vrăji se ocupa. 


Fă, mamă, uz de ele 

şi alungă duhurile rele. 

Du-le val-vârtej ca vântul, 

că ne-au otrăvit şi cerul şi pământul. 


Aşa cum azi arată Ţara încătuşată, 
de parcă nu-i a nimănui, 

Un fior mă scutură din vise dintr-o dată 
şi-mi străpunge inima 

pina-n străfunduri ca un cui. 


Să fac minuni ca tine, DOAMNE, 
de-aş putea, 

aş lua-o întreagă în spinare 
şi pe furiş aş duce-o undeva, 
să-i găsesc alt loc sub soare. 


Aşa am devenit poet: 


_- Eram ca dupa potopullui Noe - 


Trăiam departe de lumină, 

iar eu mă mai credeam nemuritor, 
uitasem că în lumea mea subpământeană, 
îmi atâmă lanţul de picior. 


Că m-am hrănit cu utopii, 

Că aşa mi-a fost ursita pe pământ, 
să mă bat fără-ncetare, 

ca Don Quijotte cu morile de vânt. 


Dar chiar dacă urcam în galaxii, mai sus de lună, 
Cu gândul care mi s-a dat, 

eu tot n-am uitat că omul are rădăcină 

şi fiecare are locul lui predestinat. 


in silă, de.nevoie, 


fara plaivas şi hirtie 
Când cei salvaţi uitaseră să scrie. 

N-am fost noi mai netrebnici decât alţii 

Şi nici cu omenia noastră nu ne-am lăudat 
Ştiam că stă scris în vechile Scripturi, 

cum că trăim sub semnul unui anumit păcat. 


Stăpâni peste ŢARA FĂRĂ de NOROC, 
Ce păcate am comis noi oare, 

de-a trebuit să rătăcim din loc în loc 

Şi mereu ca melcul cu casa în spinare? 


Am tot aşteptat aproape două mii de ani 
Să ne facă Dumnezeu dreptate, 

Dar când simţeam că El nu ne mai iubeşte, 
Am lovit noi singuri cu sete în nedreptate. 


Să afli Tu, Doamne şi întregul Neam, 
Că, chiar de vom sfârşi, ca Horia pe roată, 
Noi am făcut din el un idol suveran 

Şi crez fanatic în lupta noastră dreaptă. 

Raman în urma lor numai tăciuni şi zgură 
Pământul roditor devine o Sahară 
Cimitirele ţin loc de arătură 

Şi Dumnezeu devine în gura lor ocară. 


Din geruri aspre destinul ni se toarce 
Şi din vijelii sub cer întunecat: 

Urgia, în bătut de soartă te preface 
Şi te simţi în casa ta un exilat. 


Te întreb, Doamne, de ce oare, 

Nu ni-l trimifi a doua oară pe Isus, 
Să scoată toţi demonii din Rus 

Şi să-i arunce ca odinioară în Mare? 


Trimite-ne un semn de încurajare, 
spune-ne ce gânduri ai, 

că MOARTEA cu coasa, cutreieră călare, 
pe plaiurile noastre 

ce păreau altădată rupte din rai. 

S-au adunat de prin spelunci CEI MARI 
Să înşface fiecare prada 

Pe cei flămânzi i-au dus la munci 
Mânaţi din spate gi tarati în branci. 


Începe o nouă eră necântată de poeţi 
Aşa ca-n biblicul exil din Babilon 
Cu Viei de Aur şi profeti. 


Un zid absurd de FOC ŞI FIER 

De lume ne desparte 

Tipam şi cerem ajutor 

Dar nimeni nu ne-aude, nimeni, 

Nici măcar bunul Dumnezeu din Cer. 


XX 


Ne-ai aşezat in TARA FRUMUSETILOR DE VIS. 
Ca pe ADAM gi EVA, candva, in PARADIS, 

Dar noi. netrebnici, porunca ce ne-ai dat-o, 

Loviţi de amnezie am uitat-o. 


Pentru noi. de atunci, numai amar şi chin, 
ne-a ajuns din urmă, blestemul TĂU DIVIN. 
Degeaba plângem şi cerşim iertare. 

Nu mai găsim la TINE îndurare. 


Trăim în veac - fiinţe decăzute - 

Cu nostalgia FRUMUSETILOR pierdute. 
Plătim zi de zi cu vârf şi îndesat 

pentru păcatul că nu te-am ascultat. 


Batem mătănii noaptea până într-un târziu, 
să ne aduci din nou lumină şi judecată dreaptă. 
Oropsit de soartă NEAMUL te aşteaptă, 

Dar în jurul nostru e tot mai întuneric şi pustiu. 


EDITURA CL/SAVARPDS 
Telefon. 220.94 06 
ISBN 973 - 97982 - 2 - 5 


AUTORIZAŢIE FUNCŢIONARE J / 40 20210 / 1993 
Avizul Ministerului Culturii Nr. 2238 / 93 


Tpar 7 rpografia ELISAVAROS 


Cont: 4072644133 
B.C.R. sector 6 
Strada Luduş Nr 32, Sector 1. Bucureşti 

Telefon 638 30 16 


Tehnoredactare computerizată: ELENA SORA 


PLÂNSET PENTRU CEI ARUNCATI IN GROPI COMUNE 


Coboară-Ţi Doamne privirile în jos 

să vezi pusderie de gropi comune risipite 
De-a lungul şi de-a latul ării 

şi câte oseminte zac ascurise 

în pământurile noastre cotropite. 


Avem lopeti şi sape pentru săpat, | 
buldozere moderne bune de scurmat, | 
dar mormintele de nimenea $tiute, | 
vor rămâne pentru totdeauna mute. 


ŞI chiar de-am asista la deshumare. 

Tot nu vom şti cum se numeşte fiecare. 
Vom afla misterul la Vremea de Apoi. 

Când vom învia împreună şi ei şi noi. 
Nii sufletul plin de obidă acum, 
ingenunchem pentru ei smerifi şi ne rugăm, 
în faţa Troitelor înălțate, 

De mâini pioase la margine de drum. 


